SVOA กำไรไตรมาส 3 โตกว่า 70% แตะ 34 ลบ. รับส่วนแบ่งเงินลงทุน-ต้นทุนลด
SVOA โชว์งบไตรมาส 3/2564 กำไรโต 72.6% แตะ 34 ล้านบาท หลังบริษัทมีการควบคุมค่าใช้จ่ายดี รวมถึงรับรู้ส่วนแบ่งกำไรจากเงินลงทุนในบริษัทร่วมและเงินลงทุนในการร่วมค้าเพิ่ม
SVOA โชว์งบไตรมาส 3/2564 กำไรโต 72.6% แตะ 34 ล้านบาท หลังควบคุมรายจ่ายดี-รับรู้ส่วนแบ่งกำไรจากเงินลงทุนในบริษัทร่วม
11 พ.ย. 2564

บริษัท เอสวีโอเอ จำกัด (มหาชน) หรือ SVOA รายงานผลการดำเนินงานงวดไตรมาส 3 และงวด 9 เดือนแรก สิ้นสุดวันที่ 30 กันยายน 2564 ดังนี้

โดยผลประกอบการ SVOA ในช่วงไตรมาส 3/2564 มีกำไรโตเนื่องจากมีส่วนแบ่งกำไรจากเงินลงทุนในบริษัทร่วมและเงินลงทุนในการร่วมค้า เพิ่มขึ้นจากไตรมาสเดียวกันของปีก่อน 3.8 ล้านบาท หรือคิดเป็นร้อยละ 38.0 จากบริษัท ไอที ซิตี้ จำกัด (มหาชน)
ขณะที่ต้นทุนขายและบริการปรับตัวลดลงตามสัดส่วนของยอดขายและบริการ เช่นเดียวกับค่าใช้จ่ายในการขายและจัดจำหน่ายปรับตัวลดลงจากการควบคุมค่าใช้จ่ายส่งเสริมการขาย
อีกทั้งรับรู้ขาดทุนที่ยังไม่เกิดขึ้นจริงจากการเปลี่ยนแปลงมูลค่ายุติธรรมของตราสารอนุพันธ์ในงบการเงินรวมลดลง เป็นผลมาจากการรับรู้การตีมูลค่าตามราคาตลาด ณ วันสิ้นไตรมาส ของใบสำคัญแสดงสิทธิที่จะซื้อหุ้นสามัญของบริษัท ลีซ อิท จากัด (มหาชน) (Warrant – LIT)